पाकिस्तान की खुफिया एंजेसी ISI (आईएसआई) के दो संदिग्ध एजेंट को महराष्ट्र के नागपुर के भालदारपुर से गिरफ्तार किया गया है. मुंबई पुलिस की स्पेशल सेल और नागपुर पुलिस की एटीएस की संयुक्त कार्रवाई में इन दो एजेंट्स को गिरफ्तार किया गया है. वहीं इंटेलिजेंस से मिली जानकारी के मुताबिक अभी भी तीन एजेंट इलाके में सक्रिय हैं और उनकी तलाश की जा रही है. महाराष्ट्र टाइम्स की खबर के अनुसार ये दोनों संदिग्ध शहर में पिछले कुछ दिनों से रह रहे थे. उनके घर से बरामद चीजों की बारीकी से जांच की जा रही है.